Page:Poems of William Dunbar (1834) Vol 1.djvu/331



, sterne superne! Haile, in eterne,

In Godis sicht to schyne!

Lucerne in derne, for to discerne

Be glory and grace devyne;

Hodiern, modern, sempitern,

Angelicall Regyne!

Our tern inferne for to dispern,

Helpe rialest rosyne.

Ave, gratia plena!

Haile, fresche flour femynyne!

Yerne us, guberne. Virgin matern,

Of reuth baith rute and ryne.

Haile, yyng, benyng, frescbe flurising!

Haile, Alphais habitakle!

Thy dyng of spring maid us to syng

Befor his tabernakle;

All thing maling we doune thring,

Be sicht of his signakle;

Quhilk King us bring unto his ryng,

Fro dethis dirk umbrakle.

Ave, gratia plena!